kardosdrur/scandi-wiki huggingface dataset:
Lisbeth Palme

Anna Lisbeth Christina Palme (født 14. marts 1931 i Stockholm, død 18. oktober 2018 samme sted) var en svensk børnepsykolog og internationalt anerkendt fortaler for børns rettigheder, bl.a. som formand for UNICEF 1990-1991. I  1956 blev hun blev gift med den senere svenske statsminister Olof Palme, der blev skudt i 1986, mens han spadserede på gaden i Stockholm sammen med Lisbeth. Hun var dermed et hovedvidne ved Palmemordet.

Liv og virke
Hun var datter af civilingeniør Christian Beck-Friis og hans hustru Anna-Lisa, født Bolling. Efter studentereksamen i 1950 ved Nya Elementarskolan för flickor i Stockholm blev hun bachelor ved Stockholms Universitet i 1955.

Lisbeth Palme giftede sig 9. juni 1956 med Olof Palme, Sveriges statsminister 1969–1976 og 1982–1986. De fik sammen sønnerne Joakim, Mårten og Mattias.

Lisbeth Palme arbejdede som børnepsykolog og var i en periode ansat ved Stockholms läns landsting og senere ved socialforvaltningen i Stockholm. Hun var ordførende i den svenske Unicef-komité 1987–1999 og international ordførende i Unicef 1990–1991. Hun havde flere andre internationaleopgaver, blandt andet blev hun i 1998 indvalgt som ekspert i FNs komité for børnerettigheder og indgik i det panel som for Den afrikanske unions regning udredede folkemordet i Rwanda. Lisbeth Palme var også engageret i udviklingen af den svenske børneforsorg.

Mordet på Olof Palme  
Ved Palmemordet i 1986 var Lisbeth Palme det nærmeste øjnevidne og hun udpegede Christer Pettersson ved en vidnekonfrontation. Da skal hun havde ladet falde en kommentar om at man ser hvem som er alkoholiker, som blev tolket som om at hun var blevet informere om at den mistænkte var misbruger. Da ankeinstansen Hovretten senere omgjorde dommen mod Petterson pegde den på at ingen andre vidner end Lisbet Palme kunne udpege Pettersson ved åstedet, der var ingen tekniske beviser (krudtrester, mordvåben) og at udredningen ikke kunne bevise at Pettersson havde motiv for at myrde Olof Palme. De stillede spørgsmål ved Lisbet Palmes erindring af den flygtende gerningsmand, eftersom hun med sikkerhed må have været oprørt og med opmærksomheden rettet mod sin ægtemand.

Referencer

Eksterne henvisninger 
 Svenskt kvinnobiografiskt lexikon 
 

Personer fra Stockholm
Psykologer fra Sverige
Adel fra Sverige
Tracktor Bowling

Tracktor Bowling er et russisk nu metal-band etableret i 1996.

Bandet udgav debutalbumet «Naprolom» i februar 2002.

Nuværende medlemmer 
 Lusine "Lou" Gevorkyan – vokal
 Alexander "Kondrat" Kondratiev – guitar
 Andrei "Mult" Ponasutkin – guitar
 Vitaly "Wit" Demidenko – bas
 Alexei "Proff" Nasarchuk – trommer

Diskografi

Album 
 Напролом (2002)
 Черта (2005)
 Шаги по стеклу (2006)
 Tracktor Bowling (2010)

Singler 
 It’s Time To… (2005)
 Время (2008)
 Поколение Рок (2008)
 Ни шагу назад (2009)

Eksterne henvisninger 
 Officiel hjemmeside

Musikgrupper fra 1996
Metalgrupper fra Rusland
Amanda Collin

Amanda Collin (født 4. marts 1986) er en dansk skuespiller.

Hun har vundet både en Bodil i kategorien Bedste kvindelige hovedrolle og en Robert i kategorien
Årets kvindelige hovedrolle for sin rolle i filmen En frygtelig kvinde i 2018.

Filmografi

Film

TV-serier

Referencer

Eksterne henvisninger 
 

Skuespillere fra Danmark
Robertprisen for årets kvindelige hovedrolle
Bodilprisen for bedste kvindelige hovedrolle
Otava Jo

Otava Jo () er et russisk folk-rock band fra Sankt Petersborg.

Diskografi

Kildehenvisninger

Eksterne henvisninger 
 
 

Musikgrupper fra Rusland
Musikgrupper fra 2003
Sankt Petersborg
Ken Page

Kenneth "Ken" Page (født 20. januar 1954) er en amerikansk skuespiller og komiker.

Kilder

Eksterne henvisninger

 

Personer fra St. Louis
Skuespillere fra Missouri
Belisario Betancur

Belisario Betancur (født 4. februar 1923, død 7. december 2018) var en colombiansk politiker og landets 26. præsident fra 1982 til 1986. Han var medlem af Colombias konservative parti Partido Conservador Colombiano.

Referencer 

Colombias præsidenter
Politikere fra Colombia
Selskab for Medicinsk Studenterforskning

Selskab for Medicinsk Studenterforskning (også kendt som SMS) er en studenterforening på Aarhus Universitet. Foreningen arbejder for at fremme prægraduat sundhedsvidenskabelig forskning i Danmark, hvilket selskabet i 2011 modtog Det Nationale Samarbejdsforum for Sundhedsforsknings forskerpris for. Prisen blev overrakt af daværende indenrigs- og sundhedsminister Bertel Haarder. Hvert år i marts afholder Selskab for Medicinsk Studenterforening en landsdækkende kongres for sundhedsvidenskabelige forskningsaktive studerende, Kongres for Medicinsk Studenterforskning, der første gang blev afholdt i 2008.

Foreningen består af 15 bestyrelsesmedlemmer, heribland en formand, næstformand, kasserer og en sekretær samt 11 menige medlemmer af bestyrelsen. Foruden bestyrelsesmedlemmerne kan være tilknyttet en håndfuld menige medlemmer, de såkaldte hangarounds, som ikke har stemmeret i bestyrelsen.

Selskab for Medicinsk Studenterforskning har søsterforeninger på to andre danske universiteter:

 Panums UngdomsForsker Forening (PUFF) på Københavns Universitet
 Sundhedsvidenskabelige Studenterforskere (SSF) på Syddansk Universitet

StudenterForskning Aalborg (SFA) på Aalborg Universitet blev den 30. september 2020 opløst på ekstraordinær generalforsamling.

Historie 

Selskab for Medicinsk Studenterforskning (SMS) blev stiftet den 6. april 2005 af professor og læge Bo Løfgren, Ph.D. og læge Luis Sigaard Ferreira. SMS hed dengang SYngFor (Selskab for Yngste Forskere).

Kongres for Medicinsk Studenterforskning 
Selskab for Medicinsk Studenterforskning arrangerer årligt Kongres for Medicinsk Studenterforskning (KMS), Danmarks eneste kongres for prægraduate forskere indenfor sundhedsvidenskabelig forskning. Her deltager over 100 studenterforskere, primært medicinstuderende, medIS-studerende, folkesundhedsvidenskabstuderende og molekylærmedicinsstuderende der har lavet sundhedsvidenskabelig forskning under studiet. Den første Kongres for Medicinsk Studenterforskning var i 2008 og har siden været en årligt tilbagevendende begivenhed med undtagelse af i 2009. Kongressen afholdes på et af landets kongressteder, men har i de fleste år været afholdt på Aarhus Universitets kursusejendom Sandbjerg Gods i Sønderborg.

Kildehenvisninger 

Studenterforeninger ved Aarhus Universitet
Lægefaglige institutter, råd og foreninger
Kamferdråber

Kamferdråber (Æther spirituosus camphoratus), også kaldet nervedråber eller Bangs nervedråber, er et ældre lægemiddel indeholdende kamfer.

Dråberne brugtes som et opkvikkende middel ved besvimelse, ildebefindende og kramper - specielt til personer som var "hysterisk anlagt". Det indtogedes gerne på en sukkerknald.

Det havde flg. sammensætning iflg. Svenska Apotekens Formelsamling af 1968:

Dette svarer til en opløsning af 15% kamfer i 85% Hoffmannsdråber. Formlen for kamferdråber blev først angivet af den danske læge Frederik Ludvig Bang.

Kilder 

Lægemidler
Medicinhistorie
Hieratisk

Hieratisk Skrift  (græsk: hieratikos, præstelig, hellig), er et antikt ægyptisk skriftsystem.

Hieroglyfferne, som var det oprindelige skriftsystem i oldtidens Ægypten, består af 800 tegn. Da hieroglyfferne altid havde været svære at tyde, udviklede der sig over tiden nogle forenklede udgaver. En af disse udgaver var den hieratiske skrift. Den hieratiske skrift er en slags kursivform af hieroglyfferne, som blev brugt på papyri.

Kilder og henvisninger 

Skriftsystemer
Egypten i antikken
Pete Shelley

Peter Campbell McNeish, med kunstnernavnet Pete Shelley (født 17. april 1955, død 6. december 2018) var en engelsk sanger, sangskriver og rockguitarist. Han blev født i Leigh, Lancashire, men voksede op i Bolton, Manchester. Shelley var bedst kendt som grundlægger af, og frontmand i, bandet Buzzcocks. Hans mest kendte sang som solist er "Homosapien" (1981).

Shelley døde 6. december 2018, 63 år gammel, af et hjerteanfald i sit hjem i Estland.

Referencer

Eksterne henvisninger 
 Interview med Pete Shelley

 

Guitarister fra Storbritannien
Sangere fra England
Sangskrivere fra Storbritannien
Buzzcocks

Buzzcocks er et punk-rock band, der blev dannet i Bolton, England i 1976 af sanger/sangskriver og guitarist Pete Shelley og sanger/sangskriver Howard Devoto..

Referencer

Eksterne henvisninger 

 
 
 

Musikgrupper fra 1976
Punkgrupper fra Storbritannien
Atypical

Atypical er en amerikansk tv-serie skabt af Robia Rashid for Netflix. Den handler om 18-årige Sam Gardner (Kier Gilchrist), som er på det autistiske spektrum. Den første sæson blev udgivet den 11. august 2017 og består af 8 episoder. Anden sæson består af 10 episoder og blev udgivet den 7. september 2018. Trejde sæson udkom 1. november 2019 og består også af 10 episoder.

Plot 
Sam Gardner, en 18-årig dreng med autisme fra Connecticut, beslutter sig for at finde sig en kæreste og opnå mere uafhængighed. Hans selvopdagelse fører til, at hele familien opdager ting om sig selv. Sam er fanatisk optaget af Antarktis i almindelighed og pingviner i særdeleshed. Dette er et emne, han ofte tyr til, når han ender i situationer, han ikke altid kan forklare.

Medvirkende

Hovedroller 
 Keir Gilchrist som Samuel 'Sam' Gardner.
 Brigette Lundy-Paine som Casey Gardner, Sams lillesøster.
 Jennifer Jason Leigh som Elsa Gardner, Sam og Caseys mor.
 Michael Rapaport som Doug Gardner, Sam og Caseys far og Elsas mand.
 Amy Okuda som Julia Sasaki, Sams terapeut.

Biroller 
 Graham Rogers som Evan Chapin, Caseys kæreste.
 Nik Dodani som Zahid Raja, Sams bedste ven.
 Raúl Castillo som Nick, en bartender som Elsa har en affære med.
 Jenna Boyd som Paige Hardaway, Sams "practice girlfriend".
 Rachel Redleaf som Beth Chapin, Evans søster.
 Fivel Stewart som Izzie Taylor, Caseys ven.

Referencer

Eksterne henvisninger 
 

Amerikanske tv-serier fra 2010'erne
Tv-serier fra Netflix
Martine Bjørneboe

Martine Petermine Bjørneboe (født Hansen 25. august 1872 i Vindeby, død 22. december 1946 i København) var en dansk filantrop og kommunalpolitiker. Hun var medlem af Dansk Værneselskab, Det Hvide Baand (afholdsmission), Alkoholkommissionen af 1934, afdelingsleder af Fængselshjælpen (og senere af Dansk Forsorgsselskab), Dansk Kvindesamfund, Socialdemokratiet, Københavns filantropiske Selskab, Københavns kommunes hjælpekasse, Borgerrepræsentationen og Frelsens Hær.

Hendes virke var stærkt inspireret af kristendom og indremissionske værdier, hvor hun hele hendes liv var indstillet på at hjælpe andre med stor iver og omsorg, især i forhold til kvindesagen, samfundets svageste, de udstødte og mennesker, der kom på kant med loven.

Kilder

Eksterne henvisninger 

Medlemmer af Københavns Borgerrepræsentation i 1900-tallet
Rosfjorden

Rosfjorden er en elleve kilometer lang fjord (fra Hausvik yderst til Rosfjordsanden inderst) i Lyngdal kommune i Agder fylke i Norge. Den ydre del af fjorden danner grænsen mellem kommunerne Lyngdal og Farsund.
I den nordlige del af fjorden lå havnen Agnefest en dybvandshavn, hvis historie går tilbage til 1771. Området omkring fjorden var fra 1909 og frem til nedlæggelsen i 1963, en del af den daværende kommune Austad.

Fjorden fryser sjældent til på grund af sit høje saltindhold (den fjord i Norge med højest saltindhold) og er derfor godt egnet til transportformål. Lyngdal havn, som ligger ved Holmsundet i Rosfjorden, er den næst største havn i Vest-Agder.

Rosfjordsanden er en badestrand i Rosfjorden som er godt besøgt om sommeren og der er anlæg for funktionshæmmede. Langs stranden er der en strandpromenade, og der har været campingplads siden 1934. I 1970'erne blev der bygget mange hytter og hotellet, Rosfjord Strandhotel, blev åbnet i 1986.

Kilder og henvisninger 

Farsund
Lyngdal
Fjorde i Agder
Njervesfjorden

Njervesfjorden (også skrevet Njervefjorden) er en lille fjord i Lindesnes kommune i Agder fylke i Norge. Den ligger hovedsagelig mellem Vestre Imsa i øst og Nyresnes syd for Spangereid i vest. Fjorden har indløb ved Kjeholmen og Vigeskjeret i syd og strækker sig 2,5 kilometer mod nord til Høllen og Njerve, som den er opkaldt efter. Nord for Vestre Imsa går der et sund mod  øst til Remesfjorden. På vestsiden af Nyresnes ligger Kjerkevågen som går ind til Spangereid. Ved Spangereid går  Spangereidkanalen, der blev åbnet i 2007 mod nord til Lenefjorden.

Kilder og henvisninger

Fjorde i Agder
Lindesnes kommune
Remesfjorden

Remesfjorden (også skrevet Remasfjorden) er en lille fjord i Lindesnes kommune i Agder fylke i Norge. Den har indløb mellem Østre Imsa ved fyret Imsa i vest og Finnøya, vest for Svinør og Åvik i øst. Herfra strækker den sig næsten fire kilometer mod nord. Nord for Østre Imsa går der en bugt ind mod øst, Svenevigbukta, til Svenevig og Reme. Videre mod nord går fjorden en kilometer videre ind til Remesvik.

Vest for Imsa ligger Njervesfjorden, mens Syrdalsfjorden ligger øst for Åvik og Svinør.

Kilder og henvisninger

Fjorde i Agder
Lindesnes kommune
Pump

Pump (fra amerikansk, court shoe på engelsk) er en sko, der er skåret meget lavt foran eller i overlæderet og som ikke har nogle fastgørelsesanordning (lidt ligesom loafers). De er en del af den formelle herrepåklædning og kaldes nogle gange for en operapump eller operaslipper.

De er fremstillet i ét stykke overlæder, der får en kant af silke eller anden læder. Sålen er enten af læder eller gummi, og den limes på eller syes fast på de dyrere modeller. Forrest placeres normalt en sløjfe af grosgrainvævet silke eller rayon.

Pumps findes også som damesko. Hvis den får en strop over forfoden kaldes det en Mary Janes. Pumps til kvinder kan også have en ankelstrop.

Referencer

Eksterne henvisninger 

Sko
Scarborough Fair (marked)

Scarborough Fair var et marked, som under senmiddelalderen var et vigtigt sted for handlende fra hele England i kystbyen Scarborough i North Yorkshire i England. Markedet begyndte den 15. august og varede i 45 dage, hvilket var usædvandlig længe for et marked for denne tid. Markedet blev besøgt af handelsmænd fra hele England, Norge, Danmark, de baltiske stater og fra det byzantinske rige. Oprindelsen var et privilegium udfærdiget af Henrik 3. af England den 22. januar 1253. Privilegiet indebar at "borgerne og deres efterkommere altid må have et årlig marked i Borough fra Jomfru Marias himmelfærd til efterfølgende Mikkelsdag". (I den moderne katolske kalender motsvares dette af tiden mellem den 15. august og 29. september.) Naturligvis tiltrak en begivenhed af denne størrelse ikke kun handelsmænd. Disse skulle også underholdes og bespises. Derfor var der også store skarer af købere, sælgere og lykkesøgere, som blev tiltrukket af markedet. Priserne bestemtes via udbud og efterspørgsel hvor meget handel foregik via byttehandler. Optegnelser viser at Scarboroughs velstand sank efter 1383.

Tidligt på 1600-talet kom konkurrencen fra andre byers handel og markeder, samt at øgede skatter yderligere bidrog til markedets undergang. Markedet genopstod igen i 1700-tallet, men på grund af den hårde konkurrence ophørte markedet i 1788.

Den traditionelle "Scarborough Fair" eksisterer ikke længere, men et antal mindre begivenheder sker hver september for at mindes det tidligere marked.  I juli 2006 omfattede Scarborough Fair-middelalder ridderturnering arrangeret af English Heritage udover de sædvanlige begivenheder.

Scarborough Fair nævnes i den traditionelle engelske ballade Scarborough Fair.

Kilder/henvisninger

North Yorkshire
Etableret i 1253
Kultur i England
Festivaler
Scarborough Fair

Scarborough Fair kan have flere betydninger:
 Scarborough Fair (marked) - marked i middelalderen i Scarborough, North Yorkshire, England
 Scarborough Fair (sang) - kendt folkesang
 Scarborough Fair Collection - museum i Scarborough, North Yorkshire, England

Se også 
 Scarborough (flertydig)
Syrdalsfjorden

Syrdalsfjorden er en lille fjord i Lindesnes kommune i Agder fylke i Norge. Den ligger vest for Unnerøy og syd for Lonestranda. Fjorden har to indløb, et mellem Unnerøy og Svinør, og et længere mod vest mellem Svinør og fastlandet ved landsbyen Åvik.

Fra indløbet ved Svinør fyr og nord til Lonebukta ved Londestrand er fjorden omkring tre kilometer lang. På den  anden side af Unnerøy ligger Sniksfjorden, mens indløbet til Remesfjorden ligger vest for Åvik. 

Fylkesvej 460 går langs nordsiden af fjorden.

Kilder og henvisninger

Fjorde i Agder
Lindesnes kommune
De udvalgte (tv-serie)

De Udvalgte er en dansk tv-serie sendt på DR.

Serien havde premiere søndag den 2. september 2001. Den bestod af 12 afsnit.

Medvirkende 

 Morten Lützhøft som Vinter
 Liv Corfixen som Rikke Borgwardt
 Christian Grønvall som Bo Mortensen
 Laura von Lindholm som Gry Rønne
 Ali Kazim som Salim Malik
 Mette Louise Holland som Ingelise Poulsen
 Kristoffer Kiørboe som Tor René Hansen
 Scott Voloshin som Eric Lundholm
 Kaya Brüel som Miriam Collin

Referencer

Eksterne henvisninger 
 
 

Tv-serier fra Danmark
Empresa de los Ferrocarriles del Estado

Empresa de los Ferrocarriles del Estado er Chiles nationale jernbaneselskab.

Jernbaneselskaber
Virksomheder fra Chile
Etableret i 1884
Pepe the frog

Pepe the frog er et internetfænomen eller såkaldt "meme". Han kunne først ses i 2005 i Boy’s Club, hvor han smilende siger: “Feels good, man!” Han er skabt af Matt Furie. Frøen blev kendt via medier som Myspace, 4chan og Gaia Online i 2008. 7 år senere, i 2015, var Pepe allerede ét af de mest kendte internetfænomener. Han blev kendt, da folk jokede med ham på Myspace. På 4chan begyndte folk også at lægge mærke til Furies besynderlige frø. De farvede ham også grøn. 4chans brugere kaldte ham også Wojak og Feels Guy. I 2014 begyndte kendte som Nicki Minaj og Katy Perry at lægge billeder ud af ham.

Se også 
 NPC (mem)
 Polandball

Referencer 

Internetfænomener
Satiretegning
Skylanders

Skylanders er et platformspil, hvor at man skal bekæmpe den onde Kaos i øriget Skylands. Skylanders består af 6 spil: Skylanders: Spyro’s Adventure, Skylanders: Giants, Skylanders: SwapForce, Skylanders: Trap Team, Skylanders: SuperChargers og Skylanders: Imaginators, der kan fås til Nintendo Wii og Wii U, Sonys PlayStation 3 og PlayStation 4, og Microsofts Xbox 360 og Xbox One. Spillet fås også til den håndholdte konsol Nintendo 3DS.

Referencer 

Platformspil
Wii-spil
Wii U-spil
PlayStation 3-spil
PlayStation 4-spil
Xbox 360-spil
Xbox One-spil
Nintendo 3DS-spil
Bridge of Lions

Bridge of Lions er en toklappet klapbro, der spænder over Intracoastal Waterway i Saint Augustine, Florida, USA.

Broer i USA
Klapbroer
Tinghulen

Tinghulen er et dødishul, som ligger i Nationalpark Mols Bjerge, og den har været i privat eje indtil 1970'erne, hvor den blev solgt til Staten. Sælger var ejeren af Tinghulegård Ane Julie Heerdegen. Tinghulegård er beliggende på Porskærvej 30, 8420 Knebel. Tinghulen har, indtil retsreformen, som Kong Christian 5. gennemførte i 1687, været anvendt som tingsted for Mols Herreds Ting . Tinghulen ligger på grænsen mellem de tre sogne Vistoft, Agri og Knebel. Det forlyder, at man i 1604 dømte og brændte en heks i Tinghulen - dette er endnu ikke verificeret.

Tinghulen har tidligere været hjemsted for den sjældne plante gøgeurt. De seneste år er Tinghulen ved at gro til - hvilket har medført at gøgeurten ikke kan overleve i Tinghulen.

Mols
Tingsted
Trondenes Kirke

Trondenes Kirke er en norsk kirke beliggende på Trondenes-halvøens østlige havside, tre kilometer nord for byen Harstad. Kirken er et historisk sted med spor tilbage til vikingtiden. Årstallet for byggeriet har indtil nylig været sat til omkring 1250, men nyere forskning tyder på at kirken er af nyere dato. Den blev sandsynligvis indviet omkring 1440. Kirken er bygget på et område hvor der tidligere har været trækirker fra 1100-tallet. Rundt omkring kirken findes der rester af befæstninger fra 1100-tallet, som sandsynligvis skulle beskytte en tidligere trækirke mod angreb. Kirken er fortsat i brug som sognekirke. På indersiden af norddøren hænger der en alenstok, i tilfælde af at kirkegængerne havde behov for at vide hvor lang en alen virkelig er.

Kirken ligger i Trondenes sokn som er en del af Trondenes prosti og Nord-Hålogaland bispedømme.

Den hvide kirke er en typisk middelalder-kirke med et stejlt rødt tegltag. Kirken har et højt rektangulært kirkeskib med et smalt kor. Portalerne er spidsbuede med dekorationer af klæbersten. Der er ikke sket de store ændringer af murværk, portaler eller vinduer.

Interiøret har gennemgået flere ændringer. 1792 blev korbuen fjernet og erstattet med en korskærm med en integreret prædikestol i rokoko fra 1792. Stolen er udstyret med et timeglas. Når sandet var løbet ud, måtte præsten stoppe prædiken.

Orgelet er fra 1790, og er et af de ældste i Nord-Norge.

I koret findes rester efter kalkmalerier som sandsynligvis har prydet hele kirken, men som efter reformationen blev overdækket. I forbindelse med restaureringen i 1950erne blev tolv indvielseskors i kor og skib afdækket. Der er også bevaret et smedejernsbeslag med et symmetrisk rankebånd på døren i nordportalen.

Det mest specielle ved Trondenes Kirke er de tre senmiddelalderlige alterskabe i koret. Skabene er sandsynligvis skåret af Bernt Notke, Lübeck i den sidste halvdel af 1400-tallet og i begyndelsen af 1500-tallet, med Maria og Jesubarnet som hovedmotiv. Kirkens rige interiør skyldes sandsynligvis handelen med tørfisk og den rigdom dette skabte langs den nordnorske kyst.

Den romanske døbefont i kirken kommer antagelig fra en ældre kirke på stedet. Lige indenfor nordportalen står et af de få bevarede vievandskar i Norge.

Fra 1939 til 1945 blev Trondenes Kirke restaureret og tilbageført til som det så ud i middelalderen. Det er muligt at kombinere besigtigelsen af kirken med et besøg på Trondenes Historiske Center, syd for kirken, som har en udstilling om kirken.

Galleri

Litteratur 
 Ekroll, Øystein, Stige, Morten, Havran, Jiri, Middelalder i Stein bind 1 i serien Kirker i Norge, Oslo 2000,

Eksterne henvisninger og kilder 
 www.kunsthistorie.com
 www.lokalhistoriewiki.no

Harstad
Tusenårssteder
Seværdigheder i Norge
Brian Ortega

Brian Martin Ortega (født 21. februar 1991 i Los Angeles i USA) er en amerikansk MMA-uddøver som siden 2014 har konkurreret i organisationen Ultimate Fighting Championship.

Baggrund 
Ortega blev født i Los Angeles, Californien; han er af mexicansk oprindelse og besidder dobbelt statsborgerskab da begge hans forældre er fra Hermosillo, Sonora, Mexico. Han voksede op i San Pedro i Californien. Brian begyndte at træne MMA da han var 5 år gammel. Da han blev 13 år begyndte han at træne Brasiliansk Jiu-jitsu i the Gracie Jiu-Jitsu Academy under Rorion Gracie, og hans søn Ryron, Rener og Ralek Gracie i Torrance i Californien.

Mesterskaber og hæder 
 Ultimate Fighting Championship
 Fight of the Night (4 gange) 

 Performance of the Night (2 gange) 
 World MMA Awards
 2017 Breakthrough Fighter of the Year
 MMAJunkie.com
 2015 June Fight of the Month vs. Thiago Tavares
 Resurrection Fighting Alliance
 RFA Featherweight Champion (1 gang)

Rekordliste

Referencer

Eksterne henvisninger 
 Brian Ortega – UFC.com
 Brian Ortega – Sherdog.com

MMA-udøvere fra USA